విధిని గెలిచిన విదిశముంబై, మే 11: ఆ బాలిక వయసు కేవలం 4 నెలలు. కానీ ఆమె గుండె నిండా లోపాలే. ఆమెకు గుండె అసాధారణంగా ఏర్పడింది. పైగా ఆరుసార్లు తీవ్రమైన గుండె పోటు వచ్చింది. అయినా సరే.. ఈ అరుదైన బాలికను వైద్యులు బతికించారు. ఈ ఘటన ముంబైలో జరిగింది. ఈ శస్త్ర చికిత్సకు రూ.5 లక్షలు ఖర్చుకాగా.. పలువురు దాతలు విరాళమిచ్చి ఆమె తల్లిదండ్రులను ఆదుకున్నారు. ముంబైకి చెందిన విశాఖ, వినోద్లకు ఇటీవల విదిశ పుట్టింది. 45 రోజులు వచ్చాక.. పదేపదే వాంతులవడంతో పాటు.. స్పృహకోల్పోయేది. దీంతో ఆమెను స్థానిక నర్సింగ్ హోం తీసుకెళ్లగా.. వారు బీజేవాడియా ఆస్పత్రికి పంపారు. గుండె వద్ద బృహద్ధమని తారుమారైనట్లు వైద్యులు గుర్తించారు. ఇంకా చెప్పాలంటే గుండె తన సహజరూపానికి పూర్తి భిన్నంగా ఏర్పాటైంది. దీంతో ఆ బాలిక స్పృహ కోల్పోయేది. పైగా గుండె పనితీరు కూడా రోజు రోజుకూ తగ్గుతున్నట్లు తేలింది. దీంతో వైద్యులు 12 గంటల పాటు శస్త్ర చికిత్స నిర్వహించి.. గుండె పనితీరును మెరుగుపరిచారు. తర్వాత కొత్త సమస్య వచ్చిపడింది. ఊపిరితిత్తులు ఈ మార్పునకు అలవాటు పడకపోవడంతో ఆమె శరీరంలో ఆక్సిజన తగ్గిపోయి.. కార్బనడయాక్సైడ్ ఎక్కువయ్యేది. దీంతో ఆమెకు ఆరుసార్లు గుండెపోటు వచ్చింది. ఒకసారి ఆమె గుండెను పునరుద్ధరించడానికి 15 నిమిషాలు పట్టిందని వైద్యులు డాక్టర్ బిశ్వ పాండా తెలిపారు. శస్త్ర చికిత్స అనంతరం ఈ పాపను ఐసీయూలో 51 రోజులు ఉంచారు. మరికొన్ని రోజుల్లో ఈ పాప ఇంటికి వెళ్లనుంది.
vidhini gelichina vidisamumbai, mee 11: aa balika vayasu kevalam 4 nelalu. cony aame gunde ninda lopale. aameku gunde asaadhaaranamgaa erpadindi. paiga aarusaarlu teevramaina gunde potu vachindi. aina sare.. ee arudaina baalikanu vaidyulu batikinchaaru. ee ghatana mumbailo jarigindi. ee shastra chikitsaku roo.5 lakshalu kharchukaga.. paluvuru daatalu viraalamicchi aame tallidandrulanu aadukunnaaru. mumbaiki chendina visakha, vinodlaku iteevala vidisa puttindi. 45 rojulu vachaka.. padepade vaantulavadamto paatu.. spruhakolpoyedi. deentho aamenu sthaanika narsing homem teesukellagaa.. vaaru beejevadia aaspatriki pampaaru. gunde vadda bruhaddhamani taarumaarainatlu vaidyulu gurtinchaaru. inka cheppalante gunde tana sahajaruupaaniki puurti bhinnamgaa erpaataindi. deentho aa balika spruha kolpoyedi. paiga gunde paniteeru kuudaa roju rojuku taggutunnatlu telindi. deentho vaidyulu 12 gantala paatu shastra chikitsa nirvahinchi.. gunde paniteerunu meruguparichaaru. tarvaata kotta samasya vachipadindi. oopiritittulu ee maarpunaku alavaatu padakapovadamtho aame sareeramlo aaksijana taggipoyi.. carbanadayackyad ekkuvayyedi. deentho aameku aarusaarlu gundepotu vachindi. okasari aame gundenu punaruddharinchadaaniki 15 nimishaalu pattindani vaidyulu dactor bishwa panda telipaaru. shastra chikitsa anantaram ee paapanu iculo 51 rojulu unchaaru. marikonni rojullo ee paapa intiki vellanundi.